Premierul Finlandei susține că Rusia "se pregăteşte de un conflict îndelungat cu Occidentul" / "Anii care vin vor fi plini de pericole şi de ameninţarea iminentă a unui atac"
Premierul finlandez Petteri Orpo a declarat miercuri în Parlamentul European că "Rusia se pregăteşte evident pentru un conflict îndelungat cu Occidentul şi reprezintă o ameninţare militară permanentă şi vitală pentru Europa", transmite Reuters, transmite Agerpres.
Preşedintele rus Vladimir Putin afirmase că aderarea Finlandei şi a Suediei la NATO este "un pas lipsit de sens", iar Rusia va desfăşura militari şi sisteme de distrugere la frontiera cu Finlanda după ce această ţară intră în alianţă. Miercuri, el a avertizat Occidentul că Moscova este pregătită tehnic pentru un război nuclear, iar dacă Statele Unite trimit militari în Ucraina, acest pas va fi considerat o escaladare semnificativă a conflictului.
"Dacă noi, ca o Europă unită, nu reuşim să reacţionăm suficient la această problemă, anii care vin vor fi plini de pericole şi de ameninţarea iminentă a unui atac".
Orpo, a cărui ţară se învecinează cu Rusia, a cerut Uniunii Europene să crească cheltuielile pentru apărare şi să se ocupe de apărare. El a adăugat că "Rusia nu este invincibilă".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank